**Obrazloženje**

**Prijedloga odluke** **o ustanovljenju zajedničkih otvorenih lovišta**

Zajednička lovišta na području Grada Zagreba do sada su bila ustanovljena Odlukom o zajedničkim otvorenim lovištima ( Službeni glasnik Grada Zagreba br. 11/2018), kojom je između ostalih općih odredbi, na području Grada Zagreba ustanovljeno 11 zajedničkih otvorenih lovišta.

Zajednička lovišta sukladno članku 18. stavku 1. Zakona o lovstvu (Narodne novine br. 99/18, 32/19 i 32/20) ustanovljava i ukida odlukom predstavničko tijelo županije odnosno Grada Zagreba (u daljnjem tekstu: predstavničko tijelo) uz prethodnu suglasnost Ministarstva. (2) Prethodna suglasnost Ministarstva obvezna je i u slučaju izmjene granica. (3) Postupak ustanovljenja, izmjene granica i ukidanja zajedničkog lovišta pokreće predstavničko tijelo na području kojega se nalazi veći dio zajedničkog lovišta.

Prijedlogom **ove o**dluke o ustanovljavanju zajedničkih lovišta na području Grada Zagreba ne ustanovljuju se nova zajednička lovišta niti se mijenjaju granice postojećih zajedničkih lovišta sa susjednim zajedničkim lovištima Zagrebačke županije i Krapinsko zagorske županije, osim što za dva zajednička lovišta XXI/109 - „Vugrovec“ i XXI/110 – „Čučerje“ čije su granice izmijenjene 2018. godine do sada nisu izrađeni novi kartografski prikazi, teje radi svega navedenog nužno zakonsko usklađenje koja će dovesti do njezine pune provedbe, čiji je osnovni cilj donošenja, usklađenje s novim odredbama Zakona o lovstvu (Narodne novine br. 99/18, 32/19 i 32/20), te ažuriranje postojećih kartografskih prikaza na DOF 2018. digitaliziranoj vektorskoj podlozi u skladu s digitaliziranim kartama lovišta u Republici Hrvatskoj ( koje u značajnom dijelu sadrže i nove topografske karte), a budući su kartografski prikazi sastavnim dijelom Odluke, oni moraju biti ujednačeni i usklađeni, dijelom su Središnje lovne evidencije.